**K O R R A L D U S**

**Haapsalu, 19. juuni 2013 nr 391**

Raha eraldamine reservfondist

(MTÜ Haapsalu Purjespordikool)

Lähtudes Haapsalu Purjespordikool MTÜ 10.01.2013 taotlusest nr 14-2.2/91 ja vajadusest toetada purjesporti Haapsalus ning juhindudes kohaliku omavalitsuse korralduse seaduse § 6 lg 2, lg 3 p 2, § 30 lg 1 p 3, Haapsalu linna finantsjuhtimise korrast ja haldusmenetluse seadusest, Haapsalu Linnavalitsus

**k o r r a l d a b:**

1. Eraldada reservfondist (eelarve 081021, proj. „Haapsalu Purjespordikool tegevustoetus“) Haapsalu Purjespordikool MTÜ-le toetust 921 (üheksasada kakskümmend üks) eurot Veskiviigi sadamale tasutud üürikulude kompenseerimiseks.
2. Veiko Pärnaste korraldada toetuslepingu sõlmimine.
3. Anda toetuslepingu allkirjastamise õigus aselinnapeale Andreas Rahuvarm.
4. Raamatupidamisosakonnal (I. Salus) kanda punktis 1 märgitud summa lepingu alusel üle Haapsalu Purjespordikool MTÜ-le.
5. Korraldus jõustub teatavakstegemisest

# Urmas Sukles

Linnapea **Erko Kalev**

Linnasekretär